CELEX: E2010J0009
Language: mt
Date: 2010-12-10 00:00:00
Title: Sentenza tal-Qorti tal- 10 ta’ Diċembru 2010 fil-Kawża E-9/10 – L-Awtorità ta’ Sorveljanza tal-EFTA v Il-Prinċipat tal-Liechtenstein (Nuqqas minn Parti Kontraenti li twettaq l-obbligi tagħha – id-Direttiva 2005/36/KE dwar ir-rikonoxximent ta’ kwalifiki professjonali)

|

Sentenza tal-Qorti tal- 10 ta’ Diċembru 2010 fil-Kawża E-9/10 – L-Awtorità ta’ Sorveljanza tal-EFTA v Il-Prinċipat tal-Liechtenstein (Nuqqas minn Parti Kontraenti li twettaq l-obbligi tagħha – id-Direttiva 2005/36/KE dwar ir-rikonoxximent ta’ kwalifiki professjonali)  

Official Journal C 148 , 19/05/2011 P. 0004 - 0004

		Sentenza tal-Qortital- 10 ta’ Diċembru 2010fil-Kawża E-9/10L-Awtorità ta’ Sorveljanza tal-EFTA v Il-Prinċipat tal-Liechtenstein(Nuqqas minn Parti Kontraenti li twettaq l-obbligi tagħha – id-Direttiva 2005/36/KE dwar ir-rikonoxximent ta’ kwalifiki professjonali)2011/C 148/04Fil-Kawża E-9/10, l-Awtorità ta’ Sorveljanza tal-EFTA v il-Prinċipat tal-Liechtenstein – RIKORS – għal dikjarazzjoni li, billi naqas, fi żmien l-iskadenza stipulata, milli jadotta l-miżuri meħtieġa, biex jimplimenta bis-sħiħ fil-leġiżlazzjoni tiegħu l-Atti msemmija fil-punt 1 u l-punt 1, it-tieni inċiż, tal-Anness VII tal-Ftehim taż-ŻEE, jiġifieri d-Direttiva 2005/36/KE tal-Parlament Ewropew u tal-Kunsill tas- 7 ta' Settembru 2005 dwar ir-rikonoxximent tal-kwalifiki professjonali, kif emendata bir-Regolament tal-Kummissjoni (KE) Nru 1430/2007 tal- 5 ta' Diċembru 2007 li jemenda l-Annessi II u III tad-Direttiva 2005/36/KE tal-Parlament Ewropew u tal-Kunsill tas- 7 ta' Settembru 2005 dwar ir-rikonoxximent tal-kwalifiki professjonali u bir-Regolament tal-Kummissjoni (KE) Nru 755/2008 tal- 31 ta’ Lulju 2008 li jemenda l-Anness II tad-Direttiva 2005/36/KE tal-Parlament Ewropew u tal-Kunsill tas- 7 ta’ Settembru 2005 dwar ir-Rikonoxximent tal-Kwalifiki Professjonali, hekk kif addattat għall-Ftehim taż-ŻEE mill-Protokoll 1 tiegħu, jew milli jinnotifika lill-Awtorità ta’ Sorveljanza tal-EFTA bihom, il-Prinċipat tal-Liechtenstein naqas milli jissodisfa l-obbligi skont l-ewwel paragrafu tal-Artikolu 63 tad-Direttiva u skont l-Artikolu 7 taż-ŻEE, il-Qorti, komposta minn Carl Baudenbacher, il-President, Thorgeir Örlygsson u Henrik Bull (Imħallef-Rapporteur), Imħallfin, taw is-sentenza tagħhom fl- 10 ta’ Diċembru 2010, li l-parti operattiva tagħha hi kif ġej:Il-Qorti b’dan:(1) Tiddikjara li, billi naqas milli jadotta, fl-iskadenza stipulata, il-miżuri meħtieġa biex jimplimenta bis-sħiħ l-Att imsemmi fil-punt 1 tal-Anness VII tal-Ftehim taż-ŻEE, jiġifieri d-Direttiva 2005/36/KE tal-Parlament Ewropew u tal-Kunsill tas- 7 ta' Settembru 2005 dwar ir-rikonoxximent tal-kwalifiki professjonali, kif emendata bir-Regolament tal-Kummissjoni (KE) Nru 1430/2007 tal- 5 ta' Diċembru 2007 li jemenda l-Annessi II u III tad-Direttiva 2005/36/KE tal-Parlament Ewropew u tal-Kunsill tas- 7 ta’ Settembru 2005 dwar ir-rikonoxximent tal-kwalifiki professjonali u bir-Regolament tal-Kummissjoni (KE) Nru 755/2008 tal- 31 ta’ Lulju 2008 li jemenda l-Anness II tad-Direttiva 2005/36/KE tal-Parlament Ewropew u tal-Kunsill tas- 7 ta’ Settembru 2005 dwar ir-Rikonoxximent tal-Kwalifiki Professjonali, hekk kif addattat għall-Ftehim taż-ŻEE mill-Protokoll 1 tiegħu, il-Prinċipat tal-Liechtenstein naqas milli jissodisfa l-obbligi skont l-ewwel paragrafu tal-Artikolu 63 tad-Direttiva u skont l-Artikolu 7 taż-ŻEE.(2) Tordna lill-Prinċipat tal-Liechtenstein biex iħallas l-ispejjeż tal-proċedimenti.--------------------------------------------------